**МБАЛ ВАРНА ЕООД**

гр.Варна, пл.”Славейков” № 1, тел: 052 631628, Е- майл:: mtb\_varna@abv.bg

**ОДОБРЯВАМ!**

*Анна Христова*

*Гл.счетоводител НА МБАЛ „Варна” ЕООД*

Оправомощена със Заповед №9/29.03.2016г

На управителя на „МБАЛ Варна ЕООД

**ДОКУМЕНТАЦИЯ**

ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

***„***Доставка на прогнозни видове лекарствени продукти, съгласно техническа спецификация , осъществена чрез периодични заявки за нуждите на Многопрофилна болница за активно лечение Варна” ЕООД „

**Гр.Варна, 2016 г.**

**СЪДЪРЖАНИЕ:**

**ЧАСТ I**

**ГЛАВА I** **РЕШЕНИЕ И ОБЯВЛЕНИЕ ЗА ОТКРИВАНЕ НА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА**

РАЗДЕЛ І

Решение за откриване на процедура за възлагане на обществена поръчка

РАЗДЕЛ ІІ

Обявление за обществената поръчка

**ЧАСТ II**

**ГЛАВА I** **УКАЗАНИЯ ЗА УЧАСТИЕ В ОБЩЕСТВЕНАТА ПОРЪЧКА**

РАЗДЕЛ І

Обща информация

РАЗДЕЛ ІІ

Пълно описание на предмета на поръчката

РАЗДЕЛ IІІ

Изисквания към участниците

РАЗДЕЛ IV

Образец на офертата и указания за подготовката и. Изисквания към съдържанието и обхвата на офертата.

РАЗДЕЛ V

Условия и размер на Гаранцията за участие и гаранцията за изпълнение

РАЗДЕЛ VI

Документация за участие в процедурата

РАЗДЕЛ VII

Комуникация между Възложителя и участниците в процедурата

РАЗДЕЛ VIII

Провеждане на процедурата

РАЗДЕЛ IX

Сключване на договор

РАЗДЕЛ X

Общи изисквания и етични клаузи

**ГЛАВА II ТЕХНИЧЕСКА СПЕЦИФИКАЦИЯ**

**ГЛАВА III МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА. ПОКАЗАТЕЛИ ЗА КОМПЛЕКСНАТА ОЦЕНКА И ТЯХНАТА ОТНОСИТЕЛНА ТЕЖЕСТ. УКАЗАНИЯ ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ.**

**ГЛАВА IV ОБРАЗЦИ НА ДОКУМЕНТИ /ПРИЛОЖЕНИЯ/ ЗА УЧАСТИЕ В ПРОЦЕДУРАТА**

**ЧАСТ I**

**ГЛАВА I** **РЕШЕНИЕ И ОБЯВЛЕНИЕ ЗА ОТКРИВАНЕ НА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА**

РАЗДЕЛ І Решение за откриване на процедура за възлагане на обществена поръчка

РАЗДЕЛ IІ Обявление за откриване на процедура за възлагане на обществена поръчка

Решението и Обявлението за откриване на процедурата е публикувано в Регистъра за обществени поръчки на сайта на АОП, както и на профила на купувача на МБАЛ „Варна“ ЕООД, гр. Варна.

**ЧАСТ II**

**ГЛАВА I** **УКАЗАНИЯ ЗА УЧАСТИЕ В ОБЩЕСТВЕНАТА ПОРЪЧКА**

**РАЗДЕЛ І**

**ОБЩА ИНФОРМАЦИЯ**

**1.1. ВЪЗЛОЖИТЕЛ**

Възложител на настоящата процедура за избор на изпълнител на обществена поръчка, възлагана по реда на Закона за обществените поръчки (ЗОП), е МБАЛ “Варна” ЕООД, гр. Варна, със седалище и адрес на управление на дейността: адрес: гр. Варна, 9000, пл. „Славейков” № 1, e‐mail: mtb\_varna@abv.bg , интернет адрес на профила на купувача: http://mbal-varna.com/bg/content/profil-na-kupuvacha

МБАЛ “Варна” ЕООД, гр. Варна е Възложител по смисъла на чл. 7, т. 3 от ЗОП и като такъв има задължението при възлагането на обществени поръчки стриктно да спазва разпоредбите на Закона за обществените поръчки и подзаконовите нормативни актове по прилагането му.

МБАЛ “Варна” ЕООД, гр. Варна е юридическо лице и има право на собственост и самостоятелен бюджет.

**1.2. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА**

Възложителят обявява настоящата процедура за възлагане на обществена поръчка на основание чл. 16, ал. 1 и ал. 8, във връзка с Глава пета от Закона за обществените поръчки. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и подзаконовите му нормативни актове, както и приложимите национални и международни нормативни актове, съобразно с предмета на поръчката.

**1.3. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА**

От изготвените от МБАЛ “Варна” ЕООД, гр. Варна разчети и справки, направени на базата на действителната обща стойност на извършените разходи за доставка на лекарствени продукти, необходими за нуждите на МБАЛ “Варна” ЕООД, гр. Варна през предходните финансови години и сключени договори със същия предмет за тази доставка за срок от две година, се установи че общата прогнозна стойност на обществената поръчка за две години е **100000 лв. с вкл. ДДС.**

Предвид изложеното, безспорно е налице възможност и условия обществената поръчка да бъде възложена по предвидения в Закона за обществените поръчки ред за **открита процедура**.

Провеждането на предвидената в ЗОП открита процедура гарантира в най‐голяма степен публичността на възлагане изпълнението на поръчката, респ. прозрачността при разходването на публични средства.

С цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага именно по посочения вид процедура, целта на която, от друга страна е да защити обществения интерес, посредством осъществяване на контрол върху разходването на средства от бюджета на лечебното заведение.

**РАЗДЕЛ ІІ**

**ПЪЛНО ОПИСАНИЕ НА ПРЕДМЕТА НА ПОРЪЧКАТА**

**2.1. Кратка информация за поръчката:**

**2.1.1 Обект** на настоящата обществена поръчка е „доставките на стоки, осъществявани чрез покупка” по смисъла на чл. 3, ал. 1, т. 1 от ЗОП.

**2.1.2. Предмет на настоящата поръчка е**: ***„***Доставка на прогнозни видове лекарствени продукти, съгласно техническа спецификация , осъществена чрез периодични заявки за нуждите на Многопрофилна болница за активно лечение Варна” ЕООД „ съгласно ТЕХНИЧЕСКА СПЕЦИФИКАЦИЯ .

**2.1.3.** Предлаганата цена да бъде крайна франко склада на Възложителя - МБАЛ Варна ЕООД, гр.Варна, пл. „Славейков” №1с включен ДДС.

**2.1.4.** Посочените цени да се представят на електронен и хартиен носител подпечатан и подписан от участника.

**2.1.5.** Цената, която ще се заплаща от възложителя за изпълнението на поръчката, представлява крайна доставна цена на лекарствените продукти, в която са включени всички разходи до краен получател - Многопрофилна болница за активно лечение Варна” ЕООД , гр.Варна, пл.“Славейков“ №1. Плащането ще се извършва в български лева по банков път, отложено в срок до 90 /деветдесет/ календарни дни след датата надоставката, въз основа на издадена фактура и съставена приемо-предавателна форма. .

**2.1.6.**Данните следва да се нанесат в таблицата по Приложение 1.1. към Ценовото предложение и да се предоставят и на електронен носител.

**Забележка:**

1.Данните да се представят както на електронен така и на хартиен носител подпечатан и подписан от участника.

2.Не се допускат корекции по предоставената таблица. Коригирането на същата води автоматично до отстраняване на участника.

3.Предлаганата цена за съответните лекарствените продукти се посочва изрично за определената от Възложителя мярка.

4. Участниците могат да представят извън посочената таблица лекарствените продукти в различни лекарствени форми и лекарствените продукти, които не са включени в спецификацията. Те няма да бъдат класирани и ще бъдат ползвани само за информация.

**6. Общо количество и обем на поръчката:**

Прогнозните видове лекарствени продукти са определени в Техническата спецификация към настоящата документация

Прогнозната стойност на поръчката за две години е в размер на **100000 лв. с вкл. ДДС.**

Доставката на прогнозни видове лекарствени продукти се извършва единствено и само след заявка от страна на ВЪЗЛОЖИТЕЛЯ, при възникнала необходимост от закупуването на същите.

В срок до приключване на договора, Изпълнителя се задължава да не променя първоначално предложените единични цени на лекарствените продукти, съгласно офертата му.

В предложените единични цени, следва да са включени всички разходи за опаковка, такси, транспорт и други съпътстващи доставката разходи.

**ВЪЗЛОЖИТЕЛЯ има право да заявява съответните видове лекарствени продукти според възникналата необходимост, в рамките на планирания от него максимален финансов ресурс *– до* 100000/сто хиляди/ лева с включен ДДС** за която сума се сключва договор. Посочената стойност е прогнозна и не е задължителна за усвояване в пълен обем от Възложителя.

Посочените в Техническата спецификация видове са прогнозни и не задължават възложителя да ги закупи в пълен обем, а съобразно своята необходимост, обвързана с преминалите в лечебното заведение пациенти.

**7. Други изисквания за изпълнение на поръчката:**

7.1. Предлаганата цена да бъде крайна франко склада на Възложителя с включен ДДС;

**Стойността на всяка поръчка** се определя въз основа на предложените еденични цени в лева без ДДС за всички продукти, включени в Приложение №1.1. , съгласно ценовата оферта на Изпълнителя. В нея трябва да са включени всички разходи за опаковка, такси, транспорт и други съпътстващи доставката разходи - франко място на доставката.

7.2. Срокът на изпълнение на поръчката е 24 /двадесет и четири / месеца от подписването на договора при периодично извършващи се заявки, в зависимост от потребностите на Възложителя.

Договорът може да бъде прекратен и преди изтичане на крайният срок, в случай на сключване на Рамково споразумение от ЦОВОПСЗ за съответните лекарствени продукти, предмет на настоящия договор, съгласно §3 , ал.1 от ПМС №146/2015 год. (Обн.ДВ бр. 44 от 16.06.2015г, изм. и доп. р.10 от 05.02.2016г)

Срокът на доставка е 24 /двадесет и четири/ часа, а за спешни случаи до 4 /четири/ часа от получаване на писмена заявка от Възложителя.

**РАЗДЕЛ IІІ**

**ИЗИСКВАНИЯ КЪМ УЧАСТНИЦИТЕ**

**1. ОБЩИ ИЗИСКВАНИЯ КЪМ УЧАСТНИЦИТЕ**

1.1. Кандидат или участник в процедура за обществена поръчка може да бъде всяко българско или чуждестранно физическо или юридическо лице, както и техни обединения.

1.2. Свързани лица или свързани предприятия не може да бъдат самостоятелни кандидати или участници в една и съща процедура.

1.3. Едно и също физическо или юридическо лице участник в процедурата може да участва само в едно обединение.

1.4. Всеки участник в процедурата за възлагане на обществената поръчка е длъжен да заяви в офертата си дали при изпълнението на поръчката ще използва и подизпълнители.

1.5. Лице, което участва в обединение или е дало съгласието си и фигурира като подизпълнител в офертата на друг участник, не може да представя самостоятелно оферта.

1.6. Не може да участва във възлагането на обществената поръчка лице, съответно Възложителят ще отстрани от участие в процедурата всеки участник, при който е налице някое от следните обстоятелства:

а) осъден с влязла в сила присъда, освен ако е реабилитиран за:

* престъпление против финансовата, данъчната или осигурителната система, включително изпиране на пари, по чл.253-260 от Наказателния кодекс;
* подкуп по чл. 301 – 307 от Наказателния кодекс;
* участие в организирана престъпна група по чл. 321 и 321а от Наказателния

кодекс;

* престъпление против собствеността по чл. 194 – 217 от Наказателния кодекс;
* престъпление против стопанството по чл. 219 – 252 от Наказателния кодекс.

б) обявен в несъстоятелност;

в) в производство по ликвидация или се намира в подобна процедура съгласно

националните закони и подзаконови актове;

г) Има задължения по смисъла на чл.162, ал.2, т.1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен.

д) който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че кандидатът или участникът е чуждестранно лице – се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът или участникът е преустановил дейността си;

е) който е виновен за неизпълнение на задължения по договор за обществена поръчка, доказано от възложителя с влязло в сила съдебно решение;

ж) който е осъден с влязла в сила присъда, освен ако е реабилитиран за престъпление по чл.136 от Наказателния кодекс, свързано със здравословните и безопасни условия на труд, или по чл.172 от Наказателния кодекс против трудовите права на работниците.

з) който е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

и) при които лицата по чл. 47, ал. 4 от ЗОП са свързани лица по смисъла на § 1, т. 23а от Допълнителните разпоредби на ЗОП с възложителя или със служители на ръководна длъжност в неговата организация;

й) които са сключили договор с лице по чл. 21 или 22 от Закона за предотвратяване и установяване на конфликт на интереси.

Когато участниците са юридически лица, изискванията по т. 1.7, буква „а”, буква „ж” и буква „з” се прилагат, както следва:

1) При събирателно дружество – за лицата по чл.84, ал.1 и чл.89, ал.1 от Търговския закон;

2) При командитно дружество – за лицата по чл.105 от Търговския закон, без ограничено отговорните съдружници;

3) При дружество с ограничена отговорност – за лицата по чл. 141, ал.2 от Търговския закон, а при еднолично дружество с ограничена отговорност за лицата по чл. 147, ал.1 от Търговския закон;

4) При акционерно дружество – за овластените лица по чл.235, ал.2 от Търговския закон, а при липса на овластяване – за лицата по чл.235, ал.1 от Търговския закон;

5) При командитно дружество с акции – за лицата по чл.244, ал.4 от Търговския закон;

6) При едноличен търговец – физическото лице – търговец;

7) Във всички останали случаи, включително за чуждестранните лица – за лицата, които представляват участника;

8) В хипотезите на т. 1)- т. 7)- и за прокуристите, когато има такива. В случай, че чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.

С оглед спазването на административните изисквания на Закона за обществените поръчки, при подаване на офертата за участие, участниците удостоверяват липсата на обстоятелства по т. 1.6. от настоящата документация с декларация, която се попълва, подписва и подпечатва, съгласно приложения образец № 4.

В случай, че участникът участва като обединение/или консорциум/, което не е регистрирано като самостоятелно юридическо лице, тогава участниците в обединението / или консорциума/ подписват документ – споразумение или договор.

Документът трябва да бъде представен от Участника в оригинал или нотариално заверено копие.

Документът трябва да съдържа клаузи, които гарантират, че:

* Всички членове на обединението/ консорциума са отговорни заедно и поотделно за изпълнението на договора;
* Е определен представляващият обединението/ консорциума, който е упълномощен да задължава, да получава указания за и от името на всеки член на обединението/ консорциума;
* Представляващият обединението/ консорциума е упълномощен да представи офертата от името и за сметка на обединението и да сключи договор с възложителя;
* Срокът на обединението е най-малко за времето, за което поръчката ще бъде изпълнена;
* Всички членове на обединението/ консорциума са задължени да останат в него за целия период на изпълнение на договора;
* Разпределение на дейностите, предмет на възлаганата обществена поръчка, между участниците в обединението.

Не се допускат промени в състава на обединението след подаването на офертата.

Когато не е приложен документ (споразумение или договор) за създаването на обединение/ консорциум или в приложеният такъв липсват клаузи, гарантиращи изпълнението на горепосочените условия, или съставът на обединението се е променил след подаването на офертата, участникът ще бъде отстранен от участие в процедурата за възлагане на настоящата обществена поръчка.

В случай, че участник в процедурата е обединение/консорциум, което не е регистрирано като самостоятелно юридическо лице, всеки един от участниците трябва да отговаря на описаните по-горе административни изисквания по ЗОП.

В този случай и съгласно чл. 56, ал. 3, от ЗОП, когато участникът в процедурата е обединение, което не е юридическо лице, декларациите по чл. 47, ал. 1, 2 и 5 се представят за всяко физическо или юридическо лице, включено в обединението.

Съгласно чл. 56, ал. 4 от ЗОП, когато участникът е чуждестранно физическо, юридическо лице или обединение на чуждестранни физически и/или юридически лица, то тези чуждестранни лица трябва да отговарят на горепосочените изисквания в Р. България и в държавата, в която са установени. В този случай, декларациите, които са на чужд език, следва да бъдат представени и в превод.

Възложителят, с оглед предоставената му правна възможност в чл. 25, ал. 3, т. 2 от ЗОП, не поставя и няма изискване за създаване на юридическо лице, когато избраният за изпълнител участник е обединение/консорциум, което не е регистрирано като самостоятелно юридическо лице.

Когато участникът предвижда участието на подизпълнители при изпълнение на поръчката, административните изисквания по Закона за обществените поръчки, посочени в чл. 47, ал. 1 и ал. 5 от ЗОП, се прилагат и за подизпълнителите. В този случай, съгласно разпоредбата на чл. 56, ал. 2 от ЗОП и при условията на чл. 47, ал. 8 от ЗОП, декларациите за липса на обстоятелства съгласно чл. 47, ал. 1 и ал. 5 от ЗОП се представят за всеки един от подизпълнителите.

**Не могат да бъдат самостоятелни участници** в тази процедура свързани лица по смисъла на § 1, т. 23а от Допълнителните разпоредби на ЗОП или свързани предприятия по смисъла на § 1, т. 24 от Допълнителните разпоредби на ЗОП.

**Външни експерти**, участвали в разработване на техническата спецификация от настоящата документация за участие не могат да участват в процедурата за възлагане на обществената поръчка самостоятелно или в обединение с други лица като участници, членове на обединения-участници, подизпълнители, или чрез свързани лица, освен ако документите, в чието изработване са участвали, са променени така, че не предоставят на участника информация, която му дава предимство пред останалите участници в процедурата.

**Не може да участва в настоящата процедура и ще бъде отстранен участник, за който** са налице обстоятелствата по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, освен ако са налице изискванията по чл.4 от същия закон.

**При подаване на офертата участникът удостоверява липсата на обстоятелствата** по чл.3 от Закона за икономическите и финансовите отношения с дружествата, регистрирани в юрисдикции с преференциален данъчен режим **с декларация (по Образец № 12), подписана от лицето/лицата, които представляват участника.**

Ако участник е дружество, регистрирано в юрисдикции с преференциален данъчен режим, и на свързаните с тях лица при подаване на офертата участникът посочва наличието на обстоятелствата по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим **с декларация (по Образец №13), подписана от лицето/лицата, които представляват участника.**

1.7. Освен в посочените в т. 1.6 хипотези, Възложителят ще отстрани от участие в процедурата всеки участник, при който е налице някое от следните обстоятелства:

1.7.1. в офертата не е представен някой от необходимите документи по чл. 56 от Закона за обществените поръчки, описани в документацията;

1.7.2. който е представил оферта, която не отговарят на предварително обявените условия на Възложителя;

1.7.3. който е представил оферта, която не отговаря на изискванията на чл. 57, ал. 2 от Закона за обществените поръчки;

1.7.4. за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.

1.8.Възложителят не приема за участие в процедурата и връща незабавно оферта, която е:

1.8.1. Постъпила в незапечатан, прозрачен или скъсан плик;

1.8.2. Постъпила след изтичане на крайния срок за подаване, съобразно Обявлението за обществена поръчка.

Участниците са длъжни в процеса на провеждане на процедурата да уведомяват Възложителя за всички настъпили промени в обстоятелствата по чл. 47, ал. 1, 2 и 5 от ЗОП в седем дневен срок от постъпването им.

**Забележка:** Представянето на оферта за участие в настоящата открита процедура задължава участника да приеме напълно всички изисквания и условия, посочени в тази документация, при спазване на Закона за обществените поръчки (ЗОП). Поставянето на различни от тези условия и изисквания от страна на участника не ангажира по никакъв начин Възложителя.

**2. СПЕЦИФИЧНИ ИЗИСКВАНИЯ КЪМ УЧАСТНИЦИТЕ**

***2. Критерии за подбор, включващи минимални изисквания за техническите възможности и квалификация на участниците***

2.1. Участникът да има изпълнени през последните три години, считано от датата, определена като краен срок за представяне на офертите, най-малко три доставки сходни с предмет на обществената поръчка.

*Това обстоятелство се доказва с представянето на Декларация – образец № 9, съдържаща Списък на изпълнените от участника доставки за последните три години, считано от датата, определена като краен срок за представяне на офертите, с предмет сходен с предмета на обществената поръчка. Под „предмет сходен с предмета на обществената поръчка” да се разбира доставка на лекарствени продукти. Списъкът трябва да бъде придружен с доказателства за извършените доставки във вид на удостоверения, издадени от получателя на доставките или от компетентен орган и/или посочване на публичен регистър, в който е публикувана информация за доставките.*

**Забележка:** При участие на обединение, което не е юридическо лице, изискванията за технически възможности и/или квалификация се прилагат към обединението участник, а не към всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение, съгласно чл. 25, ал. 8 от ЗОП, а документите се представя само от участниците в обединението, чрез които обединението доказва съответствието си с критериите за подбор, съгласно чл. 56, ал. 3, т. 2 от ЗОП.

2.2. Участникът да притежава Разрешение за производство или търговия на едро с лекарствени продукти или разрешение за внос, издадени по реда на ЗЛПХМ.

2.3. Участникът да притежава лицензия, издадена по реда на ЗКНВП, когато участва за лекарствени продукти, съдържащи наркотични вещества.

**3. СПЕЦИФИЧНИ ИЗИСКВАНИЯ КЪМ ЛЕКАРСТВЕНИТЕ ПРОДУКТИ**

3.1.Участникът да притежава валидно Разрешение за употреба в страната, издадено по реда на ЗЛПХМ или Регламент (ЕО) № 726/2004 г. на Европейския парламент и Съвета /чл. 23, ал.1 на ЗЛПХМ/ и при спазване изискванията на Регламент (ЕО) № 1901/2006 на Европейския парламент и на Съвета от 12 декември 2006 г. относно лекарствените продукти за педиатрична употреба и за изменение на Регламент (ЕИО) № 1768/92, Директива 2001/20/ЕО, Директива 2001/83/ЕО и Регламент (ЕО) № 726/2004, наричан по-нататък "Регламент (ЕО) № 1901/2006", и на Регламент (ЕО) № 1394/2007 на Европейския парламент и на Съвета от 13 ноември 2007 г. относно лекарствените продукти за модерна терапия и за изменение на Директива 2001/83/ЕО и на Регламент (ЕО) № 726/2004 (ОВ, L 324/121 от 10 декември 2007 г.). В случай на изтичане на срока на разрешението за употреба на медикамент през съответната година за която се провежда обществената поръчка, участникът декларира в съответствие с чл. 55, ал. 6 от ЗЛПХМ, че количествата медикаменти са налични;

3.2. Срокът на годност на предлаганите лекарствени продукти да бъде не по-малък от 60 /шестдесет/ на сто от обявения от производителя към датата на всяка доставка;

**РАЗДЕЛ IV**

**ОБРАЗЕЦ НА ОФЕРТАТА И УКАЗАНИЯ ЗА ПОДГОТОВКАТА И. ИЗИСКВАНИЯ КЪМ СЪДЪРЖАНИЕТО И ОБХВАТА НА ОФЕРТАТА**

**1. ПОДГОТОВКА НА ОФЕРТАТА. ОБЩИ ПОЛОЖЕНИЯ**

За участие в процедурата, участникът следва да представи оферта, изготвена при условията и изискванията на настоящите указания и документацията за участие. Същата се представя в срока и на адреса, посочени в обявлението за обществената поръчка, по реда, описан в настоящите указания.

Участниците трябва да проучат всички указания и условия за участие, дадени в документацията за участие. Отговорността за правилното разучаване на документацията за участие се носи единствено от участниците. Невъзможността на участника да предостави цялата информация, изисквана в документацията, или представянето на оферта, неотговаряща на условията на Възложителя от документацията, при всички случаи води до отстраняването му .

Представянето на оферта задължава участника да приеме напълно всички изисквания и условия, посочени в тази документация, при спазване изискванията на ЗОП. Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

До изтичане на срока за подаване на офертите, всеки участник може да промени, допълни или оттегли офертата си.

Всеки участник може да представи само една оферта. Когато участникът в процедурата е чуждестранно физическо или юридическо лице, офертата се подава на български език.

Лице, което участва като подизпълнител в офертата на друг участник, не може да представя самостоятелна оферта.

Участникът ще бъде отстранен от участие в процедурата за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията, или е представил повече от една оферта, или е представил оферта с варианти, или е представил самостоятелна оферта, въпреки че в оферта на друг участник е посочен като Подизпълнител и е попълнил декларация – образец № 8.

Участникът ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил дадено лице за подизпълнител, но не е приложил неговата декларация – образец № 8, а същевременно това лице е подало самостоятелна оферта и декларира, в хода на провеждането на процедурата, пред възложителя, че не знае за посочването си като подизпълнител и не е съгласно да бъде такъв.

Офертата се подписва от представляващия участника или от надлежно упълномощено/и лице/а, като в офертата се прилага пълномощното от представляващия участника (с изключение на изискуемите документи, които обективират лично изявление на конкретното лице/а – представляващо/и участника, и не могат да се подпишат и представят от пълномощник).

Офертата се изготвя и подава на български език. Когато участникът в поръчката е чуждестранно юридическо лице или обединение на чуждестранни юридически лица, документите, които са представени на чужд език се представят и в превод на български, а само в изрично посочените в документацията случаи, документите се представят в официален превод на български език .

Когато за някои от посочените документи е определено, че може да се представят чрез «заверено от участника копие», за такъв документ се счита този, при който върху копието на документа представляващият участника е поставил гриф «Вярно с оригинала », собственоръчен подпис със син цвят под заверката и свеж печат – в приложимите случаи.

Ако офертата не е представена по приложените образци и след предоставяне на участниците на възможността да представят липсващи документи и/или отстранят констатирани нередовности, съгласно чл. 68, ал. 9 от ЗОП, Възложителят може да отстрани участника.

Срокът на валидност на офертите трябва да бъде съобразен с определения срок в Обявлението за обществената поръчка – 90 календарни дни, считано от датата, посочена като краен срок за подаване на офертите, и представлява времето, през което участниците са обвързани с условията на представените от тях оферти. Възложителят може да покани участниците да удължат срока на валидност на офертите , когато той е изтекъл. Участник, който след покана и в определения в нея срок не удължи срока на валидност на офертата си, се отстранява от участие.

**2. ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТИТЕ**

2.1. Място и срок за подаване на оферти Желаещите да участват в процедурата за възлагане на обществената поръчка подават лично или чрез упълномощено лице офертите си в деловодството на МБАЛ „Варна” ЕООД гр. Варна, адрес : гр.Варна, 9000, пл. „ Славейков” №1, всеки работен ден от 8.00 до 14.00 часа, най-късно до часа и датата, посочени в Обявлението на обществената поръчка.

Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него. Участникът не може да иска от Възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

Офертите се подават в запечатан, непрозрачен, с ненарушена цялост плик с надпис:

* МБАЛ „Варна” ЕООД гр. Варна, адрес : гр.Варна, 9000, пл. „ Славейков” №1;
* Оферта за участие в обществена поръчка, с предмет: ***„***Доставка на прогнозни видове лекарствени продукти, съгласно техническа спецификация , осъществена чрез периодични заявки за нуждите на Многопрофилна болница за активно лечение Варна” ЕООД „Наименование, адрес, телефон и по възможност факс и електронен адрес на участника.

До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта/ с входящ номер …………….. за участие в открита процедура по реда на ЗОП с предмет: ***„***Доставка на прогнозни видове лекарствени продукти, съгласно техническа спецификация , осъществена чрез периодични заявки за нуждите на Многопрофилна болница за активно лечение Варна” ЕООД „.

2.2. Приемане на оферти / връщане на оферти

При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър, за което на приносителя се издава документ.

Оферти, които са представени след крайния срок за получаване или в незапечатан, прозрачен или скъсан плик, се връщат на подателя незабавно. Тези обстоятелства се отбелязват в регистъра по предходния параграф.

Получените оферти се съхраняват в деловодството на МБАЛ „Варна” ЕООД гр. Варна до деня, определен за отваряне на офертите.

2.3. Срок на валидност на офертите

Срокът на валидност не може да бъде по-кратък от 90 (деветдесет) календарни дни, считано от крайния срок за получаване на офертите.

Срокът на валидност на офертите е времето, през което участниците са обвързани с условията на представените от тях оферти. Възложителят кани участниците да удължат срока на валидност на офертите, когато той е изтекъл. Участник, който след покана и в определения в нея срок не удължи срока на валидност на офертата си, се отстранява от участие.

Участник, представил по-кратък срок на валидност ще бъде отстранен от Възложителя от по нататъшно участие в процедурата.

**3. СЪДЪРЖАНИЕ НА ОФЕРТАТА**

Всяка оферта трябва да съдържа три отделни запечатани, непрозрачни и надписани плика, поставени в един общ запечатан, непрозрачен и надписан плик, както следва:

***Плик №1 с надпис: „Документи за подбор”***

В него се поставят документите, изискани от Възложителя, съгласно чл. 56, ал.1 от ЗОП, отнасящи се до критериите за подбор на участниците, съобразно указанията на Възложителя.

***Плик № 2 с надпис: „Предложение за изпълнение на поръчката”***

В него се поставя техническото предложение, и ако е приложимо – декларацията по чл. 33, ал. 4 от ЗОП.

***Плик № 3 с надпис: „Предлагана цена”***

В плика се поставя ценовото предложение на участника, изготвено по образеца от настоящата документация.

**3.1. НЕОБХОДИМИ ДОКУМЕНТИ**

***3.1.1. Съдържание на плик № 1 с надпис „Документи за подбор”.***

В плик № 1 се поставят следните документи, съдържащи доказателства за съответствието на участника с изискванията на чл. 56, ал.1 от ЗОП , и с изискванията на Възложителя:

3.1.1.1. Списък на документите, и информацията, съдържащи се в офертата, подписан от участника.(Образец №1а)

В списъка участникът следва да опише всички представени от него документи (задължителни и други по преценка на участника), включително документи относно лицата, представляващи участника, и относно подизпълнителите, ако такива се предвиждат. Списъкът на документите следва да се постави в началото на документите. Всеки лист, съдържащ се в плика, задължително следва да бъде номериран и подреден съгласно списъка;

3.1.1.2. Представяне на участника, което включва: посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата. За изпълнение на това изискване участникът попълва, подписва и подпечатва - образец № 2

3.1.1.3. При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият

3.1.1.4. Оферта – предложение на участника - попълнено образец № 1;

3.1.1.5. Нотариално заверено пълномощно на лицето, упълномощено да представлява участника в процедурата (когато участникът не се представлява от лицата, които имат право на това, съгласно документите му за регистрация).

3.1.1.6. Документ – договор или споразумение за създаване на обединение, подписан от лицата, включени в обединението, когато участник в процедурата е обединени/консорциум, което не е юридическо лице, в който задължително се посочва представляващия.

Документът се представя в случай, че участникът е неперсонифицирано обединение. Същият следва да бъде в оригинал или нотариално заверено копие и от него следва да бъде видно/видни лицето/лицата, които го представляват.

В случай, че участникът е обединение, което не е юридическо лице, и лицето, подаващо офертата, не е изрично вписано в споразумението, с което се създава обединението; следва да бъдат представени и нотариално заверени пълномощни от всички участници в обединението, с които упълномощават това лице, което има право да подаде офертата, да попълни и подпише документите, общи за обединението.

3.1.1.7. Декларация за отсъствие на обстоятелствата по чл. 47, ал. 9 от Закона за обществените поръчки, попълнена по образец - образец № 4 (оригинал).

Когато участникът предвижда участие на подизпълнители, доказателствата по чл.47, ал.8 от ЗОП се представят за всеки един от тях.

В случай, че участникът е обединение, декларация се представя за всяко физическо или юридическо лице, включено в обединението, съгласно чл. 56, ал. 3, т. 1 от ЗОП.

Когато деклараторът е чуждестранен гражданин, декларацията/ите, които са представени на чужд език се представя/т и в превод на български език.

3.1.1.8. Доказателства за техническите възможности и/или квалификация на участника, съгласно чл. 51, ал. 1 от ЗОП:

3.1.1.8.1. Декларация – образец № 9, съдържаща Списък на изпълнените от участника доставки за последните три години, считано от датата, определена като краен срок за представяне на офертите, с предмет сходен с предмета на обществената поръчка. Под „предмет сходен с предмета на обществената поръчка” да се разбира доставка на лекарствени продукти. Списъкът трябва да бъде придружен с доказателства за извършените доставки във вид на удостоверения, издадени от получателя на доставките или от компетентен орган и/или посочване на публичен регистър, в който е публикувана информация за доставките.

3.1.1.8. 2. Специфични изисквания към участниците:

3.1.1.8.2.1. Валидно разрешение за употреба в страната, издадено по реда на ЗЛПХМ или Регламент (ЕО) № 726/2004 г. на Европейския парламент и Съвета /чл. 23, ал.1 на ЗЛПХМ/ и при спазване изискванията на Регламент (ЕО) № 1901/2006 на Европейския парламент и на Съвета от 12 декември 2006 г. относно лекарствените продукти за педиатрична употреба и за изменение на Регламент (ЕИО) № 1768/92, Директива 2001/20/ЕО, Директива 2001/83/ЕО и Регламент (ЕО) № 726/2004, наричан по-нататък "Регламент (ЕО) № 1901/2006", и на Регламент (ЕО) № 1394/2007 на Европейския парламент и на Съвета от 13 ноември 2007 г. относно лекарствените продукти за модерна терапия и за изменение на Директива 2001/83/ЕО и на Регламент (ЕО) № 726/2004 (ОВ, L 324/121 от 10 декември 2007 г.). В случай на изтичане на срока на разрешението за употреба на медикамент през съответната година за която се провежда обществената поръчка, участникът декларира в съответствие с чл. 55, ал. 6 от ЗЛПХМ, че количествата медикаменти са налични.

3.1.1.8.2.2. Декларация, че срокът на годност на предлаганите лекарствени продукти ще бъде не по-малък от 60 /шестдесет/ на сто от обявения от производителя към датата на всяка доставка – свободен текст;

3.1.1.8.2.3. Разрешение за производство или търговия на едро с лекарствени продукти или разрешение за внос, издадени по реда на ЗЛПХМ;

3.1.1.8.2.4. Лицензия издадена по реда на ЗКНВП, когато участва за лекарствени продукти, съдържащи наркотични вещества;

3.1.1.9. Декларация по чл. 56, ал. 1, т. 8 от ЗОП /образец № 7/ за използване/неизползване на подизпълнители и списък с имената им, с посочване на вида на работите, които ще извършват и дела на тяхното участие.

3.1.1.10. Декларация за съгласие за участие като подизпълнител (образец № 8).

Забележка: когато офертата предвижда участие на подизпълнители, в нея се посочват: имената на подизпълнителите, и видът на работите, които ще извършват, както и делът на тяхното участие. Декларацията се попълва от всеки подизпълнител поотделно.

3.1.1.11. Декларация, че участникът е съгласен с условията на Възложителя и че приема условията в проекта на договор – образец № 5.

3.1.1.12. Декларация за липса на свързаност с друг участник в процедурата в съответствие с чл. 55, ал. 7 от ЗОП и за липса на обстоятелство по чл. 8, ал. 8, т. 2 от ЗОП – образец № 6.

3.1.1.13. Документ за внесена гаранция за участие.

3.1.1.14. Декларация по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. Образец №12

3.1.1.15.Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици . Образец №13

**Забележка:** Когато участник в процедурата е обединение, което не е юридическо лице:

1. документите по чл.56 ал. 1, т. 1, букви "а" и "б" от ЗОП се представят за всяко физическо или юридическо лице, включено в обединението;

2. документите по чл.56 ал. 1, т. 1, буква "в" и т. 4 и 5 от ЗОП се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП

Документите в Плик № 1 „Документи за подбор” се представят в оригинал или заверено от участника копие. Всички декларации се представят в оригинал и се подписват по реда и от лицата, посочени в настоящите указания.

Непредставянето на цитираните документи в съответния вид и форма е основание за отстраняване на кандидата от по-нататъшно участие в процедурата.

* + 1. ***Съдържание на плик № 2 с надпис „Предложение за изпълнение на поръчката”.***

Техническо предложение, съгласно чл. 56, ал. 1, т. 7 от ЗОП – трябва да бъде изготвено съобразно образеца – образец №3, включващо и срока на изпълнение. В случай на конфиденциална информация участника подава и Декларация по чл.33, ал.4 от ЗОП (Образец №14).

***3.1.3. Съдържание на плик № 3 с надпис „Предлагана цена”.***

В третия запечатан, непрозрачен плик № 3 участникът следва да представи задължително ценовото си предложение, съгласно чл. 56, ал. 1, т. 10 от ЗОП, попълнено съгласно образец № 10 и Приложение № 1.1 от настоящата документация. Пликът се обозначава с надпис “Предлагана цена”.

Извън плика с надпис „Предлагана цена” не трябва да е посочена никаква информация относно цената.

Участници, които по какъвто и да е начин са включили някъде в офертата си извън плика „Предлагана цена” елементи, свързани с предлаганата цена /или части от нея/, ще бъдат отстранени от участие в процедурата.

Непредставянето на ценовото предложение в съответния вид и форма, изисквани от Възложителя, е основание за недопускане на участника до класиране на предложението.

**РАЗДЕЛ V**

**УСЛОВИЯ И РАЗМЕР НА ГАРАНЦИЯТА ЗА УЧАСТИЕ И ГАРАНЦИЯТА ЗА ИЗПЪЛНЕНИЕ**

**1. Гаранция за участие. Форма на гаранцията за участие. Размер на гаранцията за участие.**

1. Гаранциите се представят в една от следните форми:

а) депозит на парична сума по сметка на Възложителя;

б) банкова гаранция в полза на Възложителя.

Участникът сам избира формата на гаранцията за участие.

Когато участник в процедурата е обединение, което не е юридическо лице, всеки от участниците в обединението може да бъде наредител по банковата гаранция, съответно вносител на сумата по гаранцията.

При избор на гаранция за участие в парична сума, то тя следва да се внесе по банков път по следната сметка:

Банка: ЦКБ АД - клон ВАРНА

BIC : CECBBGSF

IBAN : BG93 CECB 9790 10F5 1416 00

Ако участникът избере да представи гаранцията за участие под формата на «парична сума», платена по банков път, документът, удостоверяващ платената гаранция, следва да бъде заверен с подпис и печат от съответната банка и да се представи в оригинал. Ако участникът е превел парите по електронен път (електронно банкиране), той следва да завери съответния документ с неговия подпис и печат. В гаранцията за участие следва да бъде посочен предмета на поръчката, за който участникът кандидатства.

Гаранцията за участие е 1 % /един процент/ от прогнозната стойност на поръчката.

В случай, че участникът представя банкова гаранция, то същата трябва да бъде неотменима и безусловна, с възможност да се усвои изцяло или на части. Същата следва да съдържа задължение на банката –гарант да извърши безотказно и безусловно плащане при първо писмено искане на Възложителя, подписано от Управителя на МБАЛ „ Варна” ЕООД гр. Варна или упълномощено от него длъжностно лице. Валидността на гаранцията за участие следва да бъде не по-малко от 30 календарни дни след изтичане на срока на валидност на офертата.

Банковите разходи по откриването на гаранциите са за сметка на участниците. Разходите по евентуалното им усвояване – за сметка на Възложителя. Участникът трябва да предвиди и заплати своите такси по откриване и обслужване на гаранцията така, че размерът и да не бъде по-малък от определения в настоящата поръчка.

Задържането и освобождаването на гаранцията за участие става при условията и по реда на чл. 61 и чл. 62 от ЗОП.

Гаранцията за участие в процедурата се задържа в следните случаи:

а/ Възложителят има право да задържи гаранцията за участие до решаване на спора, когато участникът в процедура за възлагане на обществена поръчка обжалва решението за определяне на изпълнител;

б/ Възложителят има право да усвои гаранцията за участие независимо от нейната форма, когато участникът:

* оттегли офертата си след изтичането на срока за получаване на оферти;
* е определен за изпълнител, но не изпълни задължението си да сключи договор за обществена поръчка.

Гаранциите за участие се освобождават, както следва:

а/ на отстранените участници – в срок 5 работни дни след изтичането на срока за обжалване на решението на възложителя за предварителен подбор, съответно за определяне на изпълнител;

б/ класираните на първо и второ място участници – след сключването на договор за обществена поръчка;

в/ на останалите класирани участници – в срок пет работни дни след изтичане на срока за обжалване на решението за определяне на изпълнител;

г/ при прекратяване на процедурата гаранциите на всички участници се освобождават в срок пет работни дни след изтичане на срока за обжалване на решението за прекратяване.

Възложителят освобождава гаранциите без да дължи лихви за периода, през който средствата законно са престояли при него.

Участниците, които не са представили документ за гаранция или са представили гаранция, която не отговаря на изискванията, ще бъдат отстранени от участие в откритата процедура за възлагане на обществената поръчка.

**2. Гаранция за изпълнение**

Участникът, определен за изпълнител, представя гаранция за изпълнение на договора, която се освобождава след неговото приключване. Гаранцията за изпълнение следва се представи по реда на чл.59 и сл. от Закона за обществените поръчки.

Задължение за представяне на гаранция за изпълнение възниква само за участника, определен за изпълнител на обществената поръчка.

Гаранцията за изпълнение има обезпечителна и обезщетителна функция: от една страна, цели да стимулира изпълнителя към точно и качествено изпълнение на задълженията му по договора за обществената поръчка, а от друга страна – да послужи като обезщетение при недобросъвестно поведение от негова страна.

Гаранцията за изпълнение е в размер на 2 % от (две на сто) от стойността на договора .

Гаранцията за изпълнение може да се внесе по банков път или може да се представи под формата на банкова гаранция.

Участникът сам избира формата на гаранцията за изпълнение.

Когато участник в процедурата е обединение, което не е юридическо лице, всеки от участниците в обединението може да бъде наредител по банковата гаранция, съответно вносител на сумата по гаранцията.

Участникът, определен за изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора при неговото сключване.

Банка: ЦКБ АД - клон ВАРНА

BIC : CECBBGSF

IBAN : BG93 CECB 9790 10F5 1416 00

Ако участникът, определен за изпълнител, избере да представи гаранцията за изпълнение под формата на «парична сума», платена по банков път, документът, удостоверяващ платената гаранция, следва да бъде заверен с подпис и печат от съответната банка и да се представи в оригинал. В случай че участникът е превел парите по електронен път (електронно банкиране), той следва да завери съответния документ с подпис и печат.

Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на Възложителя и че е със срок на валидност – най-малко 30 (тридесет) дни след изтичане на срока за изпълнение на договора.

Когато участник в процедурата е обединение от правни субекти, което не е юридическо лице, в документа за внесена гаранция или банковата гаранция следва да е отразено, че тя се внася от цялото обединение и ползва всички участници в обединението, а не само идентификация на единия от тях.

Задържане и освобождаване на гаранцията за изпълнение

Условията и сроковете за задържане или освобождаване на гаранцията за изпълнение, се уреждат с договора за възлагане на обществената поръчка между Възложителя и Изпълнителя.

Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

**РАЗДЕЛ VI**

**ДОКУМЕНТАЦИЯ ЗА УЧАСТИЕ В ПРОЦЕДУРАТА**

**1. Предоставяне на достъп до документацията за участие**

На основание чл. 64, ал. 3 от ЗОП, от датата на публикуването на обявлението се предоставя пълен достъп по електронен път до документацията за участие в процедурата на следния интернет адрес на МБАЛ „ Варна” ЕООД гр. Варна (посочен и в обявлението за откриване на процедурата- Профил на купувача.

**2. Място и срок за получаване на документацията за участие.**

Възложителят не поставя изискване за закупуване на документацията за участие. Същата се публикува и предоставя достъп на – Профил на купувача в деня на публикуването на обявлението в РОП.

**3. Условия и ред за получаване разяснения по документацията за участие**

Всяко лице може да поиска писмено от Възложителя разяснения по документацията за участие. Възложителят или упълномощено от него длъжностно лице публикува в профила на купувача исканите разяснения в сроковете по ЗОП. Даденото от Възложителя разяснение се изпраща едновременно и до лицата, ако те са посочили електронен адрес, без да се отбелязва в отговора лицето, направило запитването.

**РАЗДЕЛ VII**

**КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

Всички комуникации и действия на Възложителя и на лицата, свързани с настоящата открита процедура, са в писмен вид.

Лицата могат да представя своите писма и уведомления в деловодството на МБАЛ „ Варна” ЕООД гр. Варна, пл. „ Славейков” № 1, всеки работен ден; по пощата, по факс ; по електронен път при условията и по реда на Закона за електронния документ и електронния подпис; чрез препоръчано писмо с обратна разписка или куриерска служба.

Решенията на Възложителя, за които той е длъжен да уведоми участниците, се изпращат по факс или по електронен път, или се връчват лично срещу подпис, или се изпращат с препоръчано писмо с обратна разписка, или чрез комбинация от тези средства по избор на Възложителя, когато това е разписано в ЗОП и се публикуват в профила на купувача в електронното досие.

За получено се счита това уведомление по време на откритата процедура, което е достигнало до адресата на посочения от него адрес. Когато адресатът е сменил своя адрес и не е информирал своевременно за това ответната страна или адресатът не желае да приеме уведомлението, за получено се счита това уведомление, което е достигнало до адреса, известен на изпращача.

При предоставяне на изискванията по поръчката на участниците и при сключването на договора за обществена поръчка Възложителят може да посочи коя част от информацията, която им предоставя, има конфиденциален характер. Участниците нямат право да разкриват тази информация.

При подаване на офертата си участникът също може да посочи коя част от нея има конфиденциален характер и да изисква от Възложителя да не я разкрива съгласно чл.33, ал.4 от ЗОП. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни , с изключение на случаите по чл.44 от ЗОП.

Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

**РАЗДЕЛ VIII**

**ПРОВЕЖДАНЕ НА ПРОЦЕДУРАТА**

**1. Разглеждане, оценка и класиране на офертите**

За провеждане на процедурата Възложителят с писмена заповед назначава комисия.

Комисията се назначава от Възложителя след изтичане на срока за приемане на офертите и се обявява в деня, определен за отваряне на офертите.

Комисията се състои от нечетен брой – най-малко трима, единият от които задължително е правоспособен юрист, а най-малко половината от останалите членове са лица, притежаващи професионална компетентност, свързана с предмета на поръчката. В случай, че Възложителят не разполага със служители, отговарящи на изискванията за професионална компетентност, то той осигурява външни експерти от списъка по чл. 19, ал. 2, т. 8 от ЗОП или други чрез възлагане в съответствие с този закон.

Срокът за приключване работата на комисията, се определя от Възложителя в заповедта и може да бъде променян отново само с негова заповед. Срокът не може да бъде по-дълъг от срока на валидност на офертите, определен в обявлението на обществената поръчка, освен ако участниците са удължили срока на валидност на офертите си след искане на Възложителя.

Комисията, назначена от Възложителя за разглеждане, оценка и класиране на офертите, започва работа след получаване на списъка с участниците и представените оферти.

Постъпилите оферти ще бъдат отворени на публично заседание на Комисията в деня и часа, посочени в обявлението в административната сграда на МБАЛ „ Варна” ЕООД гр. Варна, на адрес: гр. Варна 9000, пл. „Славейков” № 1.

В случай на промяна на датата и часа на отваряне на офертите, участниците ще бъдат уведомени писмено. Когато по обективни причини член на комисията не може да изпълнява задълженията си и не може да бъде заместен от резервен член, Възложителят издава заповед за определяне на нов член.

Членовете на комисията и консултантите подписват и представят на Възложителя

декларация, в която декларират, че:

a) нямат материален интерес от възлагането на обществената поръчка на определен

кандидат или участник;

б) не са "свързани лица" с кандидат или участник в процедурата или с посочените от него подизпълнители, или с членове на техните управителни или контролни органи;

в) нямат частен интерес по смисъла на Закона за предотвратяване и установяване на

конфликт на интереси от възлагането на обществената поръчка.

г) не са участвали като външни експерти в изготвянето на техническите спецификации в методиката за оценка на офертата

д) се задължават да пазят в тайна обстоятелствата, които са узнали във връзка със своята работа в комисията.

Комисията оценява офертите в съответствие с предварително обявените условия, критерии и показатели за оценка. Решенията на комисията се вземат с мнозинство от членовете й.

Когато член на комисията е против взетото решение, той подписва протокола с особено мнение и писмено излага мотивите си.

Възложителят или упълномощено от него лице по чл.8, ал.2 от ЗОП има право на контрол върху работата на комисията за провеждане на процедурата преди издаване на съответните решения. Правото на контрол на възложителя, респективно на упълномощеното от него лице, се свежда само до проверка на съдържанието на съставените от комисията протоколи за съответствието им с изискванията на закона и предварително обявените условия на обществената поръчка. Когато по време на контрола от Възложителя, респективно от упълномощеното от него лице, бъдат установени нарушения в работата на комисията, които могат да се отстранят без това

да налага прекратяване на процедурата, Възложителят, респективно упълномощеното от него лице, дава писмени указания за тяхното отстраняване в 5 дневен срок от представянето на съответния протокол. Указанията на Възложителят, респективно упълномощеното от него лице, са задължителни за комисията.

Извършените от комисията действия и решения се отразяват в протокол, като в случай на несъгласие, към протокола се прилага особено мнение.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим на достъп до сградата, в която се извършва отварянето. Представител на участник се допуска след представяне на документ за самоличност и съответно изрично пълномощно (извън случаите на законно представителство по силата на документите за регистрация). Присъстващите представители се подписват в изготвен от комисията списък, удостоверяващ тяхното присъствие, приложен към протокола на комисията.

Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват Плик № 3 „Предлагана цена”. Комисията предлага по един представител от присъстващите участници да подпише Плик № 3 на останалите участници.

В присъствието на лицата , посочени по-горе, Комисията отваря Плик №2 и най-малко трима от членовете и подписват всички документи, съдържащи се в него.

Комисията предлага по един представител на присъстващите участници да подпише документите в Плик № 2 на останалите участници. Комисията след това отваря плик № 1, оповестява документите, които той съдържа и проверява съответствието със списъка по чл. 56, ал. 1, т. 14 от ЗОП.

След извършването на тези действия приключва публичната част от заседанието на комисията.

В закрито заседание, Комисията извършва детайлен преглед на документите и

информацията, съдържащи се в Плик № 1 за съответствие с критериите за подбор, поставени от Възложителя и ги отразява в съставен от нея протокол. Когато установи липса на документи и/или несъответствия с критериите за подбор, и/или друга нередовност, включително фактическа грешка, комисията ги посочва в протокола и изпраща протокола на всички участници в деня на публикуването му в профила на купувача.

Участниците са длъжни да представят на комисията съответните документи в срок 5 (пет) работни дни от получаването на протокола. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представените документи или да представи нови, с които смята, че ще удовлетвори поставените от Възложителя критерий за подбор.

След изтичането на срока за представяне на документи, комисията проверява допълнително представените документи за съответствие на участниците с критериите за подбор, поставени от Възложителя, и се произнася относно съответствието на участника с изискванията за подбор, поставени от Възложителя в настоящата документация.

Комисията не разглежда документите в Плик № 2 на участниците, които не отговарят на критериите за подбор, както и на тези, които не са представили в срока указания липсващ документ, определен от комисията.

При необходимост, комисията може по всяко време да:

1. проверява заявените от участниците данни, включително чрез изискване на информация от други органи и лица;
2. изисква от участниците разяснения за заявени от тях данни;
3. изисква от участниците допълнителни доказателства за данни от документите, съдържащи се в Пликове № 2 и 3. Тази възможност не може да се използва за промяна на техническото и ценовото предложение на участниците. Комисията прави техническа оценка на офертите на допуснатите участници, съобразно правилата на настоящата документация.

Комисията уведомява Възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията. Съгласно чл. 15 от Закона за защита на конкуренцията, забранени са всякакъв вид споразумения между предприятия, решения на сдружения на предприятия, както и съгласувани практики на две или повече предприятия, които имат за цел или резултат предотвратяване, ограничаване или нарушаване на конкуренцията на съответния пазар, като:

1. пряко или косвено определяне на цени или други търговски условия;
2. разпределяне на пазари или източници на снабдяване;
3. ограничаване или контролиране на производството, търговията, техническото развитие или инвестициите;
4. прилагане на различни условия за един и същ вид договори по отношение на определени партньори, при което те се поставят в неравноправно положение като конкуренти;
5. поставяне сключването на договори в зависимост от поемането от другата страна на допълнителни задължения или от сключването на допълнителни договори, които по своя характер или съгласно обичайната търговска практика не са свързани с предмета на основния договор или с неговото изпълнение.

След уведомяването си от комисията, Възложителят е длъжен да уведоми Комисията за защита на конкуренцията за възникналите съмнения за споразумения, решения или съгласувани практики между участници по смисъла на чл. 15 от Закона за защита на конкуренцията.

Комисията с мотивирана обосновка предлага за отстраняване от участие в поръчката всеки участник:

1. който не е представил някой от необходимите документи или информация по чл. 56 от ЗОП;

2. за когото са налице обстоятелства по чл. 47, ал. 1 и ал. 5 от ЗОП и посочените в обявлението обстоятелства по чл.47, ал. 2 от ЗОП;

3. който е представил оферта, която не отговаря на предварително обявените условия на възложителя;

4. който е представил оферта, която не отговаря на изискванията на чл. 57, ал. 2 от ЗОП;

5. за когото по реда на чл. 68, ал. 11 е установено, че е представил невярна информация за доказване на съответствието му с обявените от Възложителя критерии за подбор.

Комисията оценява офертите в съответствие с предварително обявените условия, критерии и показатели за оценка. Критерият за оценка на офертите е: „Най-ниска предложена цена”.

Комисията ще отвори плика с предлаганата цена след като е:

1. разгледала предложенията в плик № 2 за установяване на съответствието им с изискванията на Възложителя;

2. извършила проверка за наличието на основанията по чл. 70, ал. 1 за предложенията в Плик № 2 в случаите в които критерият за оценка е икономически най-изгодна оферта;

3. оценила офертите по всички други показатели, различни от цената.

Не по-късно от два работни дни преди датата на отваряне на ценовите оферти, комисията обявява най-малко, чрез съобщение в профила на купувача датата, часа и мястото на отварянето. Когато критерият е икономически най-изгодната оферта, съобщението съдържа и резултатите от оценяването на офертите по другите показатели за оценка. Отварянето на ценовите оферти се извършва публично при условията на чл. 68, ал. 3. При отваряне на ценовите оферти комисията оповестява предлаганите цени и предлага по един представител от присъстващите участници да

подпише ценовите оферти. Когато критерият за оценка е икономически най-изгодна оферта, преди отварянето на ценовите оферти комисията съобщава на присъстващите лица резултатите от оценяването на офертите по другите показатели.

Пликът с цената, предлагана от участник, чиято оферта не отговаря на изискванията на Възложителя, не се отваря.

Когато офертата на участника съдържа предложение с числово изражение, което подлежи на оценяване и е с повече от 20 на сто по – благоприятно от средната стойност на предложенията в останалите участници по същия показател за оценка, комисията изисква подробна писмена обосновка от него за начина на неговото образуване. Комисията определя разумен срок за представяне на обосновката, който не може да бъде по-кратък от 3 работни дни от получаването на искането за това.

Комисията може да приеме писмената обосновка и да не предложи за отстраняване офертата, когато са посочени обективни обстоятелства, свързани със:

а) оригинално решение за изпълнение на обществената поръчка;

б) предложеното техническо решение;

в) наличието на изключително благоприятни условия за участника;

г) икономичност при изпълнение на обществената поръчка;

д) получаване на държавна помощ.

Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.

Когато комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.

Комисията разглежда допуснатите оферти и ги оценява в съответствие с предварително обявените условия.

Комисията класира участниците по степента на съответствие на офертите с предварително обявените от Възложителя условия.

В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие, че и цените са еднакви, се сравняват оценките по показателя, с най-висока относителна тежест и се избира офертата, с по-благоприятна стойност по този показател. Ако офертата не може да се определи по този ред, комисията провежда публично жребий за определяне на изпълнител между класираните на първо място оферти.

За своята работа по разглеждането, оценяването и класирането на офертите, Комисията съставя протокол със съдържание, съгласно изискванията на чл. 72 от ЗОП.

Протоколът на комисията се подписва от всички членове и председателят й и се предава на Възложителя заедно с цялата документация.

Комисията приключва своята работа с приемането на протокола на Възложителя.

**2. Класиране и определяне на изпълнител**

В срок от 5 /пет/ работни дни след приключване на работата на комисията, Възложителят издава мотивирано решение, с което обявява класирането на участниците и участника, определен за Изпълнител. В решението Възложителят посочва също отстранените от процедурата участници и оферти, както и мотивите за отстраняването им.

Възложителят изпраща решението на участниците в срок от 3 /три/ дни от издаването му. Възложителят публикува в профила на купувача в електронното досие на процедурата решението по чл.73, ал.1 от ЗОП, заедно с протоколите на комисията при условията на чл.22б, ал.3 от ЗОП и в същия ден изпраща решението на участниците.

**3. Прекратяване на процедурата**

Възложителят прекратява процедурата за възлагане на обществената поръчка с мотивирано решение, при наличие на някое от обстоятелствата по чл. 39, ал. 1 от Закона за обществените поръчки, а именно:

1. не е подадена нито една оферта или няма кандидат или участник, който отговаря на изискванията по чл. 47-53а;

2. всички оферти не отговарят на предварително обявените условия от Възложителя;

3. всички оферти, които отговарят на предварително обявените от Възложителя условия, надвишават финансовия ресурс, който той може да осигури;

4. първият или вторият класирани участници откажат да сключат договор;

5. отпадне необходимостта от провеждане на процедурата в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

6. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата.

7. поради наличие на някое от основанията по чл. 42, ал. 1 не се сключва договор за обществена поръчка.

Възложителят може да прекрати процедурата с мотивирано решение, когато:

1. е подадена само една оферта;

2. има само един участник, който отговаря на изискванията по чл. 47-53а, или само една оферта отговаря на предварително обявените условия от възложителя;

3. участникът, класиран на първо място:

3.1. откаже да сключи договор, или

3.2. не изпълни някое от изискванията на чл. 42, ал. 1 от ЗОП, или

3.3. не отговаря на изискванията на чл. 47, ал. 1 и 5 от ЗОП.

В тридневен срок от вземане на решението Възложителят в един и същи ден изпраща решението до всички кандидати или участници, публикува го в профила на купувача и изпраща копие от решението до Изпълнителния директор на Агенцията по обществени поръчки.

**РАЗДЕЛ IX**

**СКЛЮЧВАНЕ НА ДОГОВОР**

**1. Условия за сключване на договор с определения за изпълнител.**

Възложителят сключва договор за обществената поръчка с участника, класиран от комисията на първо място и определен за изпълнител.

Договорът за обществена поръчка се сключва в пълно съответствие с проекта на договор, представен в документацията за участие /образец 11/, допълнен с всички предложения от офертата на участника, въз основа на които е определен за изпълнител.

Съгласно чл. 42, ал. 1 от ЗОП, договорът за обществена поръчка не се сключва, ако при подписването му определеният Изпълнител:

1. не изпълни задължението по чл. 47, ал. 10 от ЗОП;

2. не представи определената гаранция за изпълнение на договора;

3. не извърши съответна регистрация, не представи документ или не изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от Възложителя при откриване на процедурата.

В случай, че участникът, определен за изпълнител, е чуждестранно физическо или юридическо лице, то при подписване на договора за обществена поръчка участникът е длъжен да представи документи за удостоверяване липсата на обстоятелствата по чл. 47, ал. 1 и ал. 2 от ЗОП, издадени от компетентен орган, или извлечение от съдебен регистър, или еквивалентен документ на съдебен или административен орган от държавата, в която е установен. Когато в съответната чужда държава не се издават такива документи или когато те не включват всички случаи по чл. 47, ал. 1 и ал. 2 от ЗОП, участникът представя клетвена декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

Според §1, т.7 от Допълнителните разпоредби на ЗОП "Закон на държавата, в която участникът е установен" е:

а) за физическите лица – отечественото им право по смисъла на чл. 48 на Кодекса на международното частно право;

б) за юридическите лица – правото на държавата, определено съгласно чл. 56 на Кодекса на международното частно право;

в) за обединенията, които не са юридически лица – правото на държавата, в която са регистрирани или учредени.

Възложителят може да прекрати процедурата или с решение да определи за изпълнител и да сключи договор с втория класиран участник в случаите, когато участникът, класиран на първо място:

1. откаже да сключи договор;
2. не представи някой от документите, посочени по-горе и изискуеми, съгласно чл. 42, ал. 1 от ЗОП.

В тези случаи, Възложителят предлага подписването му на втория класиран участник. Поръчката следва да се изпълнява съгласно условията по договора, представляващ неразделна част от настоящата документация. Неговите клаузи не подлежат на предоговаряне.

**2. Срокове за сключване на договора.**

Договорът се сключва в срок от един месец след влизането в сила на решението за определяне на изпълнител или на определението, с което е допуснато предварително изпълнение на това решение, но не по-рано от изтичане на 14 дневен срок от уведомяването на заинтересованите участници за решението за определянето за изпълнител.

**3. Основания за изменение на договора.**

Страните по договор за обществена поръчка не могат да го изменят.

Изменение на сключен договор за обществена поръчка се допуска с допълнително споразумение към договора и по изключение на основание чл.43 от ЗОП.

**РАЗДЕЛ X**

**ОБЩИ ИЗИСКВАНИЯ И ЕТИЧНИ КЛАУЗИ**

**1. Общи изисквания**

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилага Закона за обществените поръчки и документацията за участие в процедурата.

В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.

При противоречие в записите на отделните документи от документацията валидни са записите в документа с по-висок приоритет, като приоритетните документите са в следната последователност:

1. Решението за откриване на процедурата;

2. Обявление за обществена поръчка;

3. Техническа спецификация;

4. Пълно описание на предмета на поръчката

5. Указанията за участие;

6. Проектът на договор за изпълнение на поръчката;

7. Образците за участие в процедурата.

Документът с най‐висок приоритет е посочен на първо място.

**2. Етични клаузи**

Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или Възложителя по време на процеса на разглеждане, изясняване и оценка на офертите, ще доведе до отстраняване на участника от процедурата за възлагане на настоящата обществена поръчка.

Изпълнителят трябва да действа във всеки един момент професионално, безпристрастно и в съответствие с Кодекса за етично поведение на професията си. Той трябва да се въздържа от всякакви публични изявления във връзка с обществената поръчка, проекта като цяло или услугите, направени без предварителното одобрение на Възложителя.

Изпълнителят не може да ангажира Възложителя с дейност без предварителното писмено съгласие на последния.

Изпълнителят не може да приема други плащания във връзка с договора, освен тези, описани в самия договор.

Изпълнителят, неговите служители и подизпълнители не трябва да упражняват, каквато и да било дейност или да получават облага, която е в разрез с техните задължения към Възложителя.

Изпълнителят, неговите служители и подизпълнители са задължени да запазят професионална тайна за целия срок на договора, както и след неговото завършване. Всички доклади и документи, изготвени или получени от Изпълнителя, са конфиденциални.

Договорът определя как страните ползват всички доклади и документи, изготвени, получени или представени от тях по време на изпълнението на договора.

Изпълнителят ще се въздържа от всички взаимоотношения, които могат да компрометират неговата независимост или независимостта на служителите му. Ако Изпълнителят престане да бъде независим, Възложителят може, независимо дали това води до щети, да прекрати договора без предизвестие и без това да дава право за завеждане на искове за компенсация от страна на Изпълнителя.

**ГЛАВА II ТЕХНИЧЕСКА СПЕЦИФИКАЦИЯ**

**ТЕХНИЧЕСКО ЗАДАНИЕ**

**1. Предмет на поръчката: *„***Доставка на прогнозни видове лекарствени продукти, съгласно техническа спецификация , осъществена чрез периодични заявки за нуждите на Многопрофилна болница за активно лечение Варна” ЕООД „.

**2. Място на изпълнение на поръчката:** краен получател – МБАЛ „ Варна” ЕООД гр. Варна, на адрес: гр. Варна, пл. „Славейков” № 1.

**3. Начин на плащане:** Финансирането на поръчката ще се извършва със собствени средства. Плащането ще се извършва в български лева по банков път, отложено в срок до 90 /деветдесет/ календарни дни след датата надоставката, въз основа на издадена фактура и съставена приемо-предавателна форма

**4. Лекарствените продукти, предмет на поръчката за 2 година са посочени в утвърдената Техническа спецификация, неразделна част от настоящата документация.**

**ГЛАВА III МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА. ПОКАЗАТЕЛИ ЗА КОМПЛЕКСНАТА ОЦЕНКА И ТЯХНАТА ОТНОСИТЕЛНА ТЕЖЕСТ. УКАЗАНИЯ ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ.**

За всяко отделно предложение, което отговаря на изискванията на Закона за обществените поръчки и условията на настоящата документация, назначената от Възложителя комисия изготвя оценка, на базата на посочения в обявлението критерий „Най-ниска предложена цена.”

За изпълнител/и на обществената поръчка за отделните лекарствени продукти Възложителя определя, участника/те, отговарящ/и на изискванията на ЗОП и Възложителя и предложил/и най - ниска цена обща единична цена с включен ДДС.

**ГЛАВА IV ОБРАЗЦИ НА ДОКУМЕНТИ /ПРИЛОЖЕНИЯ/ ЗА УЧАСТИЕ В ПРОЦЕДУРАТА**

Образец № 1. Образец на офертата;

Образец №1а- Списък на представените документи

Образец № 2. Представяне на участника;

Образец № 3. Техническо предложение за изпълнение на поръчката;

Образец № 4. Декларация за липса на обстоятелствата по чл. 47, ал. 9 от ЗОП

Образец № 5. Декларация за приемане на условията в проекта на договор;

Образец № 6. Декларация за липса на свързаност с друг участник по чл. 55, ал. 7 от ЗОП и за липса на обстоятелство по чл. 8, ал. 8, т. 2 от ЗОП;

Образец № 7. Декларация по чл. 56, ал.1, т. 8 отЗОП за подизпълнители;

Образец № 8. Декларация от подизпълнител на участник;

Образец № 9. Декларация, съдържаща списък на изпълнените от участника доставки за последните три години, считано от датата на подаване на офертата;

Образец № 10. Образец на ценово предложение;

Приложение 1.1. Приложения към ценово предложение;

Образец № 11. Проект на Договор за доставка на лекарствени продукти.

Образец №12. Декларация по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици

Образец №13.Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици

Образец № 14. Декларация по чл. 33, ал.4 от Закона за обществените поръчки

Техническа спецификация на Възложителя